作者:曾瑞
標題:離亭宴帶歇指煞・無錢妝富剛為僭，有財合散休從儉。狂夫不厭，為口腹
內容:遙天外接網羅，貪賄賂滿肚裡生荊棘，爭人我平地上撅坑塹。六印多你尚貪，一瓢足咱無欠。君子退謙，把兩字利名勾，向百歲光陰裡，將一味清閒佔。供庖廚野齏香，忘寵辱村醪釅。無客至柴荊晝掩，臥松菊北窗涼，躲風波世途險。